**WAGNER – AZ ÖSSZMŰVÉSZET ÉS A PSZICHOANALÍZIS**

a tantárgy leírása, követelményei

Heti 2 óra előadás, kreditérték: 3

kurzusvezető: Dr. Klembala Géza

Hogyan képes a zene és a dráma a legmélyebb emberi érzések felkeltésére? Hogyan jut el a zene az agy egyes területeire, amelyek aktivizálásával érzéseket élünk meg? Szükséges-e valamilyen szintű ráhangolódás a zene befogadásához? Ezekre a kérdésekre is válaszokat keres a tantárgy, amely bár eőadássorozat, a hallgatókat aktív részvételre hívja: Richard Wagner (1813-1883) életművén keresztül tekinti át a 19. század szellemtörténetét, színháztörténetét, zenetörténetét, és megkísérli a hallgatókkal együtt megfejteni, hogyan készíti elő a művészet a század végén kibontakozó pszichoanalízis tudományát.

Az előadó különösen a pszichológus, filozófus, történész és más tanár-szakos hallgatóknak ajánlja a tantárgyat. A hallgatók a Wagner-operák irodalmi, történeti hátterének megismerésével, a szövegkönyvek egyes részleteinek kiemelésével, elemzésével, és természetesen a világ operaszínpadai legjobb felvételeinek segítségével kerülhetnek közel a wagneri színpadhoz. A tárgy elmélyíti a zenei műveltéget, áttekintést ad a zenetörténetről (a kotta felismerés-szintű olvasása megkönnyíti a kurzus témájának pontosabb megértését) és segíti a szimbólumok zene által történő kifejezésének megértését. (Ld. tantárgyleírás)

A kurzus gyakorlati jellege miatt a hallgatók folyamatos és aktív együttműködése szükséges. Saját jegyzet mellett az órák anyagának jegyzetanyagát, zenei szemelvényeit és természetesen a konzultálandó irodalmat rendelkezésre bocsátom.

A hallgatók tudásának követését minden órán rövid kérdések megválasztolása segíti.

ALAPKÖVETELMÉNYEK:

* Az előadásokon legalább 80%-ban való részvétel. (Kivételes, indokolt esetben még egy alkalom mulasztása elfogadott.)
* Az órákon való folyamatos aktív részvétel.
* Otthoni feladatok (alább olvashatók) megoldása.

**ÉRTÉKELÉS** (a súlyozott jegy összetétele):

* részvétel: 30%

Az órákon való jelenlét és a mulasztott órák feladatainak elvégzése.

* órai aktivitás: 20%

Az órákon való aktív beszélgetés, érvelés, vitatkozás, saját vélemény ismertetése.

* otthoni feladatok: 20%

A kiadott/vállalt feladatok elvégzése.

* a kurzus záró-tesztjének eredménye 30%.

Online teszt

1. A 19. század zenei környezete, a színpad helyzete, a filozófia folyamatai
   1. A zenei romantika
   2. A romantikus opera
   3. Hegel, Schopenhauer, Nietsche
2. Wagner kapcsolatai, A bolygó hollandi
   1. Zeneszerő-kollégák, Liszt, II. Lajos
   2. Megváltás vagy üzlet
3. Az alkotás ideje és inspirációi
   1. Zeneszerzők
   2. Nők
   3. Forradalmak
4. Tannhäuser, Lohengrin
   1. A mondák vonzásában
   2. A hősiesség eszménye
5. A Nibelung gyűrűje I – Rajna kincse
   1. A kincs
   2. A vezérmotívumok
6. A Nibelung gyűrűje II – A Walkür
   1. Az átok
   2. A vezérmotívumok
7. A Nibelung gyűrűje III – Siegfried
   1. A szerelem
   2. A vezérmotívumok
8. A Nibelung gyűrűje IV – Istenek alkonya
   1. A beteljesülés
   2. A vezérmotívumok
9. Trisztán és Izolda
   1. Szerelem a halálon túl
10. A nürnbergi mesterdalnokok
    1. A boldog opera (?)
11. Parsifal
    1. A megváltás
    2. a nő szerepe
12. Összegzés és előre-tekintés: Freud, Jung
    1. A pszichoanalízis előképe a zenedrámában